**Kellan Christopher Lutz** (s. 15. maaliskuuta 1985) on yhdysvaltalainen näyttelijä. Hänet tunnetaan parhaiten roolistaan Emmett Cullenina *Twilight*-elokuvissa.

Nuoruus ja yksityiselämä
------------------------

Lutz on kotoisin Pohjois-Dakotasta, mutta asui nuoruudessaan myös ympäri Yhdysvaltain Keskilänttä. Lutzin vanhemmat erosivat hänen ollessaan kuusivuotias. Lukioikäisenä hän päätyi asumaan Arizonaan, missä hänen äitinsä meni uusiin naimisiin. Valmistuttuaan lukiosta hän muutti Los Angelesiin päästäkseen lähemmäs siellä asuvaa isäänsä ja kävi kaupungissa Chapman University -yliopistoa opiskellen kemiantekniikkaa ennen kuin päätti siirtyä näyttelijäksi.

Lutzin hyviin ystäviin kuuluvat hänen *Twilight*-elokuvasarjan näyttelijäkollegansa Ashley Greene ja Jackson Rathbone, jotka hän tunsi jo ennen ensimmäisen elokuvan kuvauksia. Kellan ja AnnaLynne McCord, joka tunnetaan *Beverly Hills 90210* -sarjasta, ovat seurustelleet aikaisemmin.

Ura
---

Lutz elokuussa 2008
Ennen näyttelijäksi ryhtymistään Lutz toimi mallina. Hän aloitti mallin uransa jo teini-ikäisenä ollessaan noin 13–14-vuotias tienatakseen ylimääräistä rahaa. Muutettuaan Los Angelesiin hän kuitenkin kiinnostui näyttelemisestä ja alkoi ottaa näyttelykursseja.

Uransa aikana Lutz on näytellyt useissa televisiosarjoissa ja elokuvissa. Hän esiintyi useaan otteeseen televisiosarjoissa *Model Citizens* ja *The Comeback* ja vieraili esimerkiksi sarjoissa *Kauniit ja rohkeat*, *C.S.I. New York*, *Summerland*, *Mullan alla*, *C.S.I.*, ja *Heroes*. Hän on näytellyt muun muassa elokuvissa *Stick It*, *Accepted* ja *Prom Night*. Lutz esiintyi myös HBO:n vuoden 2008 minisarjassa *Generation Kill*.

Lutzin tunnetuimpiin rooleihin kuuluu vampyyri Emmett Cullen yhdysvaltalaisen kirjailijan Stephenie Meyerin fantasiakirjasarjaan perustuvissa elokuvissa. Kun ensimmäiseen elokuvaan *Twilight – Houkutus* haettiin näyttelijöitä vuonna 2007, Lutz oli kiinnostunut, mutta ei koe-esiintynyt rooliin. Tammikuussa 2008 juuri ennen elokuvan kuvausten aloittamista Emmettin rooliin alun perin valittu näyttelijä jättäytyi pois, ja Lutz päätti tällä kertaa koe-esiintyä. Elokuvan ohjaaja Catherine Hardwicke piti hänestä, ja Lutz sai osan. *Twilight – Houkutus* sai ensi-iltansa vuonna 2008. Sen taloudellisen menestyksen vuoksi elokuvan tuottanut Summit Entertainment päätti jatkaa elokuvasarjaa. Lutz esittää Emmettiä myös elokuvan jatko-osissa *Twilight – Uusikuu* ja *Twilight – Epäilys*. Elokuvasarjan päätöselokuvasta tehtiin kaksiosainen: *Twilight – Aamunkoi, osa 1* ja *Twilight – Aamunkoi, osa 2* saivat ensi-iltansa vuosina 2011 ja 2012.

Vuosina 2008–2009 Lutz esiintyi George Evansin roolissa televisiosarjassa *90210*. Hän näyttelee yhdessä näyttelijäystävänsä Ashley Greenen kanssa vuoden 2009 elokuvassa *Warrior*. Lutz on mukana myös vuoden 2010 kauhuelokuvassa *Painajainen Elm Streetillä*.

Filmografia
-----------

Kellan Lutz haastattelussa helmikuussa 2009.

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 2006 | *Stick It* | Frank |
| *Accepted* | Dwayne |
| 2007 | *Ghosts of Goldfield* | Chad |
| 2008 | *Deep Winter* | Mark Rider |
| *Prom Night* | Rick Leland |
| *Twilight – Houkutus* | *Twilight* | Emmett Cullen |
| 2009 | *After Dusk They Come* | Jake |
| *Twilight – Uusikuu* | *The Twilight Saga: New Moon* | Emmett Cullen |
| 2010 | *Painajainen Elm Streetillä* | *A Nightmare On Elm Street* | Dean |
| *Meskada* | Eddie Arlinger |
| *Twilight – Epäilys* | *The Twilight Saga: Eclipse* | Emmett Cullen |
| 2011 | *A Warrior’s Heart* | Conor Sullivan |
| *Mennään Naimisiin*  | *Love, Wedding, Marriage* | Charlie |
| *Twilight – Aamunkoi, osa 1*  | *The Twilight Saga: Breaking Dawn – Part 1* | Emmett Cullen |
| *Immortals* | Poseidon |
| 2012 | *Twilight – Aamunkoi, osa 2*  | *The Twilight Saga: Breaking Dawn – Part 2* | Emmett Cullen |
| 2013 | *Java Heat* | Jake Traves |
| *Syrup* | Sneaky Pete |
| *Tarzan* | Tarzan |
| 2014 | *The Legend of Hercules* | Hercules |
| *The Expendables 3* | John Smilee |
| 2015 | *Experimenter* | William Shatner |
| *Extraction* | Harry Turner |
| 2016 | *Money* | Mark |
| *Science Fiction Volume One: The Osiris Child* | Sy Lombrok |
| 2018 | *Guardians of the Tomb* | Ridley |
| 2019 | *What Men Want* | Captain Fucktastic |
|

| Televisiosarjat |
| --- |
| Vuosi | Suomenkielinen nimi | Alkuperäinen nimi | Rooli | Jaksot |
| 2004 | *Kauniit ja rohkeat* | *The Bold and the Beautiful* | Rob | 1 jakso |
| *Model Citizens* | oma itsensä |  |
| 2005 | *C.S.I. New York* | *CSI: NY* | Alex Hopper | 1 jakso: "Tri-Borough" |
| *Mullan alla* | *Six Feet Under* | Critter | 1 jakso: Hold My Hand |
| *Summerland* | Fordie | 2 jaksoa |
| 2005, 2014 | *The Comeback* | Chris MacNess |  |
| 2007 | *C.S.I.* | *CSI: Crime Scene Investigation* | Chris Mullins | 1 jakso: "Empty Eyes" |
| *Heroes* | Andy | 1 jakso: "Five Years Gone" |
| 2007 | *Generation Kill* | Jason Lilley | minisarja, 7 jaksoa |
| 2008–2009 | *90210* | George Evans | 6 jaksoa |
| 2019, 2020 | *FBI* | Ken Crosby | sivuosa, 2 jaksoa |
| 2020 | *FBI: Most Wanted* | pääosa, 16 jaksoa |
|

Lähteet
-------

1. 1 2 3 4 5 6 7 8 9  Kellan Lutz And His High Profile Projects Media BLVD.  Arkistoitu 2.5.2011. Viitattu 4.8.2009. (englanniksi)
2. 1 2 3  '90210' Adds Vixen, Lacrosse Jock Zap2It.com.  Arkistoitu 6.8.2008. Viitattu 4.8.2009. (englanniksi)
3. ↑  'Twilight' Siblings Ashley Greene And Kellan Lutz Reunite As Love Interests In 'Warrior' MTV Movies Blog. Viitattu 4.8.2009. (englanniksi)
4. ↑  'Twilight' star Kellan Lutz in final talks to join 'A Nightmare on Elm Street' Entertainment Weekly.  Arkistoitu 10.10.2009. Viitattu 18.10.2009. (englanniksi)

Aiheesta muualla
----------------

* Kuvia tai muita tiedostoja aiheesta **Kellan Lutz** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Muut | 
* IdRef

 |

 |